Diari Oficial de la Generalitat Valenciana


Sumari del DOGV 6456, del 09-02-2011 (2011/1395)

Subhasta per a l'alienació de l'aprofitament ordinari de fusta en algunes forests d'utilitat pública de la província de València.
---------------------------------------------------------------------------------------------------------------------------------

### Dades del document

Número de DOGV
:   6456

Data del DOGV
:   09-02-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/1395


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Subhasta

Subhasta per a l'alienació de l'aprofitament ordinari de fusta en algunes forests d'utilitat pública de la província de València. [2011/1395]  
Objecte de l'anunci: subhasta per a l'alienació de l'aprofitament ordinari de fusta en algunes forests d'utilitat pública de la província de València, gestionades per la Conselleria de Medi Ambient, Aigua, Urbanisme i Habitatge, mitjançant la Llei 3/1993, de 9 de desembre, Forestal de la Comunitat Valenciana, corresponent al Pla per a l'any 2011.  
1. Condicions generals de l'aprofitament  
Les subhastes s'han d'adjudicar i regir tenint en compte el que disposa el capítol IV del títol III de la Llei 43/2003, de Forests, quant al seu contingut bàsic, i la Llei 3/1993, de 9 de desembre, de la Generalitat Valenciana, Forestal de la Comunitat Valenciana, en els articles 30 i següents del reglament de la llei.  
Hi és aplicable el plec general de condicions facultatives pel qual es regeix l'execució dels aprofitaments a les forests publicat en el Butlletí Oficial de la Província de 5 de juliol de 1975 i el Decret 485/1962, de 22 de febrer, pel qual s'aprova el Reglament de Forests.  
2. Condicions especials de l'aprofitament  
L'aprofitament licitat es regula concretament en els plans d'ordenació de recursos forestals, quan n'hi haja, i s'han d'ajustar també, si és el cas, al que concretament designa el projecte d'ordenació de la forest, pla dasocràtic o instrument de gestió equivalent vigent, com també els plecs de condicions tecnicofacultatives elaborats pels Serveis Territorials de Medi Ambient i dels plecs de condicions econòmiques elaborats per les entitats propietàries de les forests, tot això en quant no s'oposen al plec de condicions facultatives, el qual està exposat als ajuntaments respectius.  
Així mateix, es regeix pel que disposa el Decret 7/2004 de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals que s'han d'observar en l'execució d'obres i treballs que es realitzen a terreny forestal o als voltants d'aquests.  
3. Lloc i data de realització  
Les subhastes es faran als respectius ajuntaments a les 11.00 hores del sisé dia següent a l'acabament del termini de presentació d'ofertes. Si cau en dissabte, diumenge o festiu, es traslladarà al següent dia hàbil  
En el cas que resulten desertes les subhastes, s'efectuarà una segona subhasta als 10 dies hàbils següents a l'obertura de pliques, sota els mateixos preus mínims de taxació de l'annex i condicions, sense avís previ. Si fóra dissabte, diumenge o festiu, es passarà al següent dia hàbil.  
4. Lloc i dia de presentació de les ofertes  
Les ofertes han de presentar-se en sobre tancat.  
El termini per a la presentació de les ofertes és de 15 dies naturals comptadors des de l'endemà de la publicació d'aquest anunci en el Diari Oficial de la Comunitat Valenciana.  
Les persones sol·licitants han de presentar l'oferta i la documentació corresponent, en els respectius ajuntaments, en el Registre de la Conselleria de Medi Ambient, Aigua, Urbanisme i Habitatge, o en qualsevol de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.   
Igualment, les ofertes poden enviar-se per correu certificat, i en aquest cas el licitador ha de justificar la data d'imposició de l'enviament a les oficines de correus i anunciar a l'òrgan de contractació la remissió de l'oferta mitjançant télex, telegrama o telefax en el mateix dia.  
5. Capacitat del licitador  
Només estan capacitades les persones naturals o jurídiques, espanyoles o estrangeres, que tinguen plena capacitat d'obrar, no estiguen incurses en una prohibició de contractar conforme a l'article 49 de la Llei de Contractes del Sector Públic, i acrediten la seua solvència econò  
ANNEX  
Aprofitaments de fustes que s'han d'efectuar a les forests d'utilitat pública, corresponents al Pla per a l'any 2011 a càrrec d'aquesta Direcció Territorial de la Conselleria de Medi Ambient, Aigua, Urbanisme i Habitatge de la província de València  
Taxació  
  
\*\*\*\*\*\*\*\*\*\*\*\*\*\*\*\*\*\*\*\*\*  
ANEXO  
Aprovechamientos de maderas a realizar en los montes de utilidad pública, correspondientes al Plan para el año 2011 a cargo de esta Dirección Territorial de la Conselleria de Medio Ambiente, Agua, Urbanismo y Vivienda de la provincia de Valencia  
Tasación  
  
mica, financera i tècnica o professional, i el justificant d'haver constituït el depòsit provisional equivalent al 2% de la taxació respectiva.   
6. Execució de l'aprofitament  
Per a l'execució dels aprofitaments els adjudicataris s'han d'atenir al que disposa el plec general de condicions facultatives anteriorment esmentat i al plec particular facultatiu de cada tala, degudament firmat. En realitzar el recompte en blanc, s'han de cubicar o pesar els arbres assocats i, si hi ha excés de volum o pes de fusta com a resultat d'aquesta, sobre la subhastada, el rematant estaria obligat a pagar l'import d'aquest excés a preu de rematada. Si pel contrari, el volum o pes obtingut en realitzar el recompte en blanc resulta inferior al subhastat, la Conselleria de Medi Ambient, Aigua, Urbanisme i Habitatge, una vegada sentida l'entitat propietària de la forest, resoldrà si és procedent la devolució en metàl·lic al rematant de l'import del dèficit de fusta o, pel contrari, si completar amb un altre assenyalament addicional, que es lliurarà a l'adjudicatari del gaudi, per a la tala i l'extracció en el termini que se li fixe.  
Tots els aprofitaments l'alienació dels quals s'anuncia queden classificats per a fusta. Les despeses de publicació d'aquest anunci són a compte dels adjudicataris. Així mateix, els adjudicataris queden obligats al pagament de l'import dels jornals d'assenyalaments, recomptes, cubicacions, pesades, etc.  
Els camins de desemboscar necessaris per a l'extracció dels productes els han de pagar els rematants, llevat que prèviament a l'adjudicació s'acorde una altra solució entre els ajuntaments i la Conselleria de Medi Ambient, Aigua, Urbanisme i Habitatge, la qual ha de ser inclosa en el plec de condicions que formulen els respectius ajuntaments abans de la realització de les subhastes.  
Per a major informació referent a les zones de tala, la localització d'aquestes està disponible en la Secció Forestal.  
7. Garantia  
L'adjudicatari del gaudi ha de constituir una fiança definitiva equivalent al 4% de l'import total de l'adjudicació.  
8. Tribunals  
Els litigis derivats d'aquest contracte s'entenen sempre sotmesos als tribunals competents amb jurisdicció a València.   
9. Supletori  
En allò no previst en aquest plec, cal ajustar-se al que disposa la Llei 30/2007, de 30 d'octubre, de Contractes del Sector Públic.   
Els aprofitaments de fusta a què es refereix aquest anunci es detallen en l'annex.  
València, 19 de gener de 2011.- El director territorial: Vicente Collado Capilla.